২০০৮ সালে ইন্ডিয়ান প্রিমিয়ার লিগ (আইপিএল) শুরু হওয়ার পর এবছর চলছে এর একাদশ আসর। বিগ ব্যাশ সহ বিশ্বজুড়ে বেশ কয়েকটি জনপ্রিয় ফ্র্যাঞ্চাইজিভিত্তিক ক্রিকেট লিগে মেয়ে ক্রিকেটারদের আলাদা সংস্করণ আছে। আইপিএলের বয়স দশ বছর পূর্ণ হলেও তাদের এমন সংস্করণ নেই। এবার তারা শুরু করতে যাচ্ছে মেয়েদের ফ্র্যাঞ্চাইজি লিগ। এর অংশ হিসেবে ২২ মে আইপিএলের প্রথম কোয়ালিফায়ারের আগে মেয়েদের একটি প্রদর্শনী টি-টুয়েন্টি ম্যাচ আয়োজন করতে যাচ্ছে ভারতীয় ক্রিকেট বোর্ড (বিসিসিআই)।